Kelly Clarkson

Kelly Brianne Clarkson (alizaliwa  Aprili 24, 1982)  anajulikana zaidi kama Kelly Clarkson, ni mwimbaji, mtunzi wa nyimbo, na mtangazaji wa televisheni kutoka Marekani. 

Alipata umaarufu baada ya kushinda msimu wa kwanza wa tuzo za American Idol na tangu hapo amejenga taaluma ya muziki na televisheni iliyodumu kwa miongo kadhaa, akihusishwa na matokeo chanya katika maendeleo ya mashindano ya vipaji kwenye televisheni. 

Anajulikana kwa sauti yenye nguvu na uwezo wa kubadilika katika mitindo mbalimbali ya uimbaji, na amejumuishwa na majarida kama Rolling Stone na Billboard miongoni mwa waimbaji wakubwa zaidi katika historia.

Mnamo 2002, Clarkson alisaini mkataba na RCA Records na kutoa wimbo wake wa kwanza ulioongoza chati, "A Moment Like This", wimbo uliouzwa zaidi nchini Marekani mwaka huo. 

Albamu yake ya kwanza, Thankful (2003), yenye mionjo ya R&B na muziki wa injili, iliingia nafasi ya kwanza kwenye chati ya US Billboard 200. Mwaka 2004, alibadilisha mtindo wa muziki kwenda pop rock kupitia albamu Breakaway, mojawapo ya albamu zilizouzwa zaidi katika karne ya 21. Nyimbo zake “Since U Been Gone” na “Behind These Hazel Eyes” zilikuwa miongoni mwa nyimbo 10 bora zaidi za mwaka 2005 nchini Marekani, huku “Because of You” ikishika nafasi ya kwanza barani Ulaya.

Baada ya albamu My December (2007) yenye mionjo ya rock  kutopewa mapokezi mazuri, Clarkson alirudi kwenye sauti za pop rock zinazopendwa zaidi na redio kupitia All I Ever Wanted (2009) na Stronger (2011), ambazo kila moja ilizalisha wimbo wa kwanza kwenye chati: “My Life Would Suck Without You” na “Stronger (What Doesn’t Kill You)” 60th GRAMMY Awards: Full Nominees List  Grammy Awards, November 28, 2017 

 Marejeo 

Jamii:Waliozaliwa 1982
Jamii:Wanamuziki wa Marekani
Jamii:Watangazaji wa Marekani